Vallensbæk Stationstorv

**\* et godt sted at bo 15. april 2021 - A**

**Referat fra**

afdelingsbestyrelsesmøde nr. 21 tirsdag **den 13. april 2021 kl. 10,30 - 11,35.**

Mødet blev holdt i fælleslokalet, Vallensbæk Stationstorv 3.

Referat: Peder

Deltagere: Peder, Gert, Marianne, Jørgen A, Jørgen B.

På grund af forsamlingsforbud deltog Lene og Jørgen S ikke i mødet.

Vi havde møde med Michael, Ejendomskontoret torsdag den 8. april.

- notat vedlagt.

**Dagsorden**

F: Godkendelse af referat fra sidste møde.

Der er ikke fremkommet bemærkninger til referatet fra mødet den 11. november 2020.

Referatet er dermed godkendt og underskrives af formanden.

F: Orientering fra formanden og følgende emner til drøftelse.

**Status på projekter 2020**.

Projekter 2020, som er vedtaget på afdelingsmødet i 2019, blev gennemgået.

**Stormgade**

- blev stillet i bero i efteråret 2020, da det viste sig, at der var udfordringer med godkendelse fra Vallensbæk Kommune og Brandmyndighederne. Vi havde også fået oplyst, at udarbejdelse af ansøgning ville gøre projektet 30% dyrere.

- vi vil nu kontakte driftschefen Bo Mølgaard for at drøfte alternativ projekt til forelæggelse for beboerne på afdelingsmødet i september.

**El-scooter**

- projektet er gennemført inden for den godkendte ramme. Betaling for elforbrug bliver igangsat.

**Køkken, depotrum**

 - nedtagning af væg mellem køkken og depot er foretaget med frivillig arbejdskraft. Stor tak. Næste fase er nu at få lavet endeligt forslag til indretning og indkøbt materiale. Et hold af frivillige er klar til at montere borde, skabe m.m.

**Emhætter**

- er udskiftet. Udgiften blev lige nøjagtig det budgetterede beløb. Lidt mere om emhætter under et senere punkt.

**Skilte**

- der er kommet nye skilte, fx. på indgangsdøre et stort 3-tal og nogle skilte er udskiftet. Det er blevet meget billigere end budgetteret og meget flot.

**Regnskab**

- Foreløbig udtræk **af regnskabstallene for 2020** peger på et overskud. Men der mangler stadig nogle efter posteringer og reguleringer, både positive og negative. Der er også nogle tal, som skal granskes, herunder serviceaftaler.

**Aktivitetsplan 2022**

- vi har fået forslag til aktivitetsplan 2022, det er planlagte udgifter til vedligeholdelse, reparationer, serviceaftaler ventilation, elevatorer, blødgøringsanlæg m.m. Der budgetteres stort set med samme beløb, som for 2021, dvs. kr. 330.000. Vi får lavet en oversigt over forbrug, aftaler og ekstra udgifter. Budgettet indeholder også et beløb til etablering af el-ladestander. Men inden vi kaster os ud i det, er der en masse forhold, som skal belyses, herunder om vi egentlig har behov for el-ladestander på nuværende tidspunkt og økonomi.

Der er ikke nye projekter med i forslaget.

**Budgetmøde for 2022 og regnskab 2020**.

- I løbet af kort tid får vi forslag til dato for møde med økonomichefen Mick m.fl om regnskab for 2020 og budget for 2022. Håber at forsamlingsforbud ikke er til hinder for, at vi alle deltager.

**Byggeregnskab**

- og nu tilbage til emhætter, som lovet. I forbindelse med afslutning af byggeregnskabet er der åbnet mulighed for, at udgifterne til emhætter bliver placeret på byggeregnskabet, som vi også oprindelig havde ønsket. Det skyldes, at forpligtelsen på evt. ændring af ventilationsinddækningen nu er bortfaldet. Derudover kan vi erhverve arealet bag Rema, hvor vores affaldsskakter er placeret, og dermed spare en årlig lejeafgift.

Nærmere herom i forbindelse med aflæggelse af regnskab for 2020 og byggeregnskab.

**Afdelingsmøde i september 2021**

- vi må indtil videre afvente, om det bliver muligt at mødes alle sammen til afdelingsmøde den 15. september i fælleslokalet, et større lokale eller om vi skal gennemføre mødet fx. digitalt.

**Genudlejning**

- den 1. maj får vi nye lejere i 3C, 2.2. Det er Jannie og Ole Nielsen.

**Møde med formandsskabet for Vallensbæk Boligselskab.**

- det er efterhånden længe siden, at vi har haft møde med Katja og Preben. Det er nu aftalt til den 20. maj.

Aktuelle punkter sendt til formanden.

- Der var ingen emner under dette punkt.

Covid19.

F: Eventuelt.

- der er flere beboere, som har fremsat ønske om en revideret fotooversigt. Vi kommer med en plan, hvor der bliver mulighed for at få taget nye fotos, hvis der er ønske om det. Og nye lejere kommer med på oversigten.

F: Næste møde.

10. august - opstart afdelingsmøde

Kalender - mødedatoer i 2021.

Maj Budget- og regnskabsmøde

20-05 Møde med Vallensbæk Boligselskab

24-06 Repræsentantskabsmøde i Rosenlunden (Gert og Peder)

15-09 Afdelingsmøde

Vallensbæk, den 15. april 2021

Vallensbæk Stationstorv

Peder